גיא גולדפרב

גיא גולדפרב (נולד ב-7 במאי 1975) הוא קצין צה"ל בדרגת תת-אלוף, המשמש כסגן מפקד זרוע הים וראש מטה חיל הים. קודם לכן שימש מפקד בסיס חיפה, מפקד שייטת ספינות הטילים ומפקד בסיס אשדוד.

ביוגרפיה
גולדפרב גדל והתחנך בקריית חיים, סיים בית ספר נתיבים ותיכון קריית חיים. התגייס לצה"ל בשנת 1993, הוא בוגר קורס חובלים ושימש במגוון תפקידי פיקוד ומטה בשייטת ספינות הטילים. בין היתר שימש כקצין משמרת באח"י גאולה, קצין נשק באח"י עצמאות, מפקד דבורה בפלגה 914 בגזרת דרום לבנון, מפקד ספינת הטילים אח"י כידון בשנים 2002–2003, מדריך ראשי בקורס חובלים, ראש מדור בענף מבצעי ים, ביולי 2010 הוענקה לו דרגת סגן אלוף והוא מונה למפקד פלגה 916, עד יולי 2012, ראש ענף אופרטיבי במחלקת המבצעים של חיל הים, ומפל"ג 31 בשייטת 3 בשנים 2013–2015. ב-2015 מונה לסגן מפקד שייטת 3 ושנה לאחר מכן, באפריל 2016, הוענקה לו דרגת אל"ם והוא מונה כמפקד בסיס אשדוד.

ב-13 באוגוסט 2017 נכנס לתפקידו כמפקד שייטת ספינות הטילים ושירת בתפקיד זה עד 7 באוגוסט 2019, בתקופת פיקודו זכתה שייטת 3 בפרס הרמטכ"ל ליחידות מצטיינות ובנוסף זכתה באות הערכה מטעם הרמטכ"ל בעבור "סדרת פעילויות מבצעיות פורצות דרך, בה הפגינו עוז, נחישות, יצירתיות וקור רוח עילאי". בסיום תפקידו יצא ללימודים במכללה לביטחון לאומי. ביולי 2020 הועלה לדרגת תא"ל ומונה למפקד בסיס חיפה, תפקיד בו כיהן עד אוגוסט 2021.

ב-15 באוגוסט 2021 מונה לראש מטה חיל הים.

גולדפרב הוא בוגר קורס פיקוד ומטה של צי ארצות הברית Naval War College, Newport,RI. הוא בוגר קורס מפקדי חטיבות, קורס מפקדי אוגדות והמכללה לביטחון לאומי. הוא בעל תואר ראשון (בהצטיינות יתרה) במדעי המדינה מאוניברסיטת חיפה, תואר שני במנהל עסקים מאוניברסיטת חיפה ותואר שני נוסף במדעי המדינה וביטחון לאומי מטעם המכללה לביטחון לאומי ואוניברסיטת חיפה. הוא נשוי לעידית ואב לשתי בנות ובן.

קישורים חיצוניים 

 
 
 גיא גולדפרב מפקד חדש לבסיס חיפה, הודעת דובר צה"ל, 22 ביולי 2020
 
 ראיון עם תא"ל גיא גולדפרב ראש מטה חיל הים בעקבות מתקפת הפתע על ישראל, קשת 12, שישי 20 אוקטובר 2023

הערות שוליים

תתי-אלופים בחיל הים
מפקדי שייטת ספינות הטילים
מפקדי בסיס אשדוד
מפקדי ספינות טילים
בוגרי קורס חובלים
בוגרי תיכון קריית חיים
בוגרי אוניברסיטת חיפה
ישראלים שנולדו ב-1975